****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 14**

Madonā

2024. gada 12. novembrī

Sēde sasaukta plkst. 13.00

Sēdi atklāj plkst. 13:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada** : komitejas priekšsēdētājas vietnieks Zigfrīds Gora

**Protokolē**: lietvede Līga Rieksta

**Sēdē piedalās deputāti:** Zigfrīds Gora, Arvīds Greidiņš, Artūrs Grandāns, Sandra Maksimova, Iveta Peilāne, Artūrs Čačka.

**Sēdē nepiedalās deputāti:** Rūdolfs Preiss, Valda Kļaviņa, Māris Olte – attaisnotu iemeslu dēļ.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Liene Ankrava – Finanšu nodaļas vadītāja, Ingars Lauva – vecākais informācijas sistēmu administrators.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs.

Sēdes vadītājs Zigfrīds Gora iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

Solvita Seržāne izsaka priekšlikumu Izglītības un jaunatnes lietu komitejas darba kārtībai pievienot informatīvo jautājumu – “Par datortehnikas iegādi mūzikas skolai”.

Deputāti atbalsta priekšlikumu.

**DARBA KĀRTĪBĀ:**

**0. Par darba kārtību**

ZIŅO: *Zigfrīds Gora*

**1. Par Degumnieku pamatskolas nolikuma apstiprināšanu**

ZIŅO: *Solvita Seržāne*

**2. Par Madonas novada pašvaldības noteikumu Nr. 2 “Skolēnu autobusu izmantošanas kārtība” atzīšanu par spēku zaudējušiem**

ZIŅO: *Solvita Seržāne*

**3. Par finansējuma izmantošanu Ziemassvētku paciņu iegādei**

ZIŅO: *Solvita Seržāne*

**4. Par finansējuma piešķiršanu Andreja Eglīša Ļaudonas pamatskolas digitālo ekrānu iegādei**

ZIŅO: *Artūrs Portnovs*

**5. Par XIII Latvijas skolu jaunatnes dziesmu un deju svētku Madonas novada darba grupas apstiprināšanu**

ZIŅO: *Solvita Seržāne*

**6. Par grozījumiem Madonas novada pašvaldības domes 24.01.2023. lēmumā Nr.6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Solvita Seržāne*

**7. Informatīvais jautājums - Par datortehnikas iegādi mūzikas skolai**

ZIŅO: *Solvita Seržāne*

**0. Par darba kārtību**

*ZIŅO: Zigfrīds Gora*

Sēdes vadītājs aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

Apstiprināt 2024. gada 12. novembra Madonas novada pašvaldības domes Izglītības un jaunatnes komitejas sēdes darba kārtību.

**1. Par Degumnieku pamatskolas nolikuma apstiprināšanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā (turpmāk – Pašvaldība) saņemta Degumnieku pamatskolas 2024. gada 20. septembra vēstule Nr. 1-13/24/07 (reģistrēta 2024. gada 30. oktobrī ar Nr. 2.1.3.1/24/3910), kurā lūgts apstiprināt Degumnieku pamatskolas nolikumu jaunā redakcijā.

Saskaņā ar Degumnieku pamatskolas nolikuma, kas apstiprināts ar Madonas novada pašvaldības domes 2016. gada 18. oktobra lēmumu Nr. 559 (protokols Nr. 21, 18. p.), 53. un 54. punktu grozījumus Degumnieku pamatskolas nolikumā var veikt pēc dibinātāja, izglītības iestādes vadītāja vai iestādes padomes iniciatīvas. Grozījumus nolikumā izstrādā izglītības iestāde un apstiprina tās dibinātājs.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, kā arī izmaiņas Izglītības un zinātnes ministrijas apstiprinātajā vispārējās izglītības iestādes paraugnolikumā, ir sagatavots Degumnieku pamatskolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9.panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Degumnieku pamatskolas nolikumu.

2. Atzīt par spēku zaudējušu ar Madonas novada pašvaldības domes 2016. gada 18. oktobra lēmumu Nr. 559 (protokols Nr. 21, 18. p.) apstiprināto Degumnieku pamatskolas nolikumu (ar grozījumiem, kas izdarīti ar Madonas novada pašvaldības domes 2017. gada 31. augusta lēmumu Nr.450 (protokols Nr. 20, 27. p.) un 2020. gada 30. decembra lēmumu Nr. 552 (protokols Nr. 28, 4. p.))..

3. Madonas novada Centrālās administrācijas Izglītības pārvaldei nodrošināt Degumnieku pamatskolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram U.Fjodorovam

**2. Par Madonas novada pašvaldības noteikumu Nr. 2 “Skolēnu autobusu izmantošanas kārtība” atzīšanu par spēku zaudējušiem**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2012. gada 31. oktobrī apstiprināja Madonas novada pašvaldības noteikumus Nr. 2 “Skolēnu autobusu izmantošanas kārtība” ar mērķi noteikt Latvijas-Šveices sadarbības programmas individuālā projekta un Sociālās drošības tīkla stratēģijas ietvaros saņemto skolēnu autobusu izmantošanas kārtību.

Noteikumu izdošanas tiesiskais pamatojums ietver atsauci uz šobrīd spēku zaudējušā likuma “Par pašvaldībām” 15. panta pirmās daļas 4. un 5. punktu.

Spēkā esošie Madonas novada pašvaldības 2022. gada 31. augusta saistošie noteikumi Nr. 33 “Kārtība, kādā tiek segti braukšanas izdevumi izglītojamajiem Madonas novadā” nosaka kārtību, kādā Madonas novada pašvaldība nodrošina transportu izglītojamo nokļūšanai pašvaldības dibinātā izglītības iestādē vai pašvaldības izglītības iestādes izglītības programmas īstenošanas vietā un atpakaļ dzīvesvietā, līdz ar to nav nepieciešams ar iekšējiem noteikumiem noteikt skolēnu autobusu izmantošanas kārtību, tādēļ ar Madonas novada pašvaldības domes 2012. gada 31. oktobra lēmumu (protokols Nr. 23, 58.p.) apstiprinātie Madonas novada pašvaldības noteikumi Nr. 2 “Skolēnu autobusu izmantošanas kārtība” būtu atzīstami par spēku zaudējušiem.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atzīt par spēku zaudējušiem ar Madonas novada pašvaldības domes 2012. gada 31. oktobra lēmumu (protokols Nr. 23, 58.p.) apstiprinātos Madonas novada pašvaldības noteikumus Nr. 2 “Skolēnu autobusu izmantošanas kārtība”.

**3. Par finansējuma izmantošanu Ziemassvētku paciņu iegādei**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldība jau vairāku gadu garumā vispārizglītojošo izglītības iestāžu izglītojamajiem (gan pirmsskolās, gan skolās), kā arī Madonas novada pašvaldībā deklarētajiem pirmsskolas vecuma bērniem, kas vēl neapmeklē nevienu izglītības iestādi, ir nodrošinājusi simbolisku dāvanu (saldumu paciņu) Ziemassvētkos. Izglītības iestādes Ziemassvētku paciņu iegādi nodrošinājušas no ēdināšanai paredzētajiem budžeta līdzekļiem, savukārt, bērniem, kuri deklarēti Madonas novadā un neapmeklē pirmsskolas izglītības iestādi, no attiecīgā pagasta vai apvienības pārvaldes budžeta līdzekļiem.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Atļaut Madonas novada pašvaldības vispārizglītojošām izglītības iestādēm iegādāties izglītojamajiem Ziemassvētku paciņas EUR 6,00 (seši euro, 00 centi) vērtībā vienam izglītojamajam no ēdināšanai paredzētajiem budžeta līdzekļiem.

2. Apvienību un pagastu pārvalžu vadītājiem nodrošināt Ziemassvētku paciņu iegādi EUR 6,00 (seši euro, 00 centi) vērtībā katram attiecīgās administratīvās teritoriālās vienības teritorijā deklarētajam pirmsskolas vecuma bērnam, kurš vēl neapmeklē nevienu izglītības iestādi, no attiecīgās pārvaldes budžeta līdzekļiem.

3. Madonas novada Centrālās administrācijas Izglītības pārvaldei:

3.1. iesniegt Madonas novada Centrālās administrācijas Finanšu nodaļai izglītojamo skaitu pa izglītības iestādēm saskaņā ar Valsts izglītības informācijas sistēmas datiem uz 2024. gada 2. decembri;

3.2. līdz 2024. gada 6. decembrim nodrošināt pirmsskolas vecuma bērnu (dzimušu no 2019. gada 1. janvāra līdz 2024. gada 30. novembrim), kuri deklarēti Madonas novadā, piederības pārbaudi kādai no izglītības iestādēm un šīs informācijas nodošanu apvienību un pagastu pārvalžu vadītājiem.

**4. Par finansējuma piešķiršanu Andreja Eglīša Ļaudonas pamatskolas digitālo ekrānu iegādei**

*ZIŅO: Artūrs Portnovs*

*SAGATAVOTĀJS: Ilze Trušus*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Lai uzlabotu izglītojamo un pedagogu digitālās prasmes darbojoties ar mūsdienīgiem rīkiem un tehnoloģijām. Nodrošinātu mūsdienīgu un kvalitatīvu mācību procesu. Lūgums piešķirt finansējumu trīs interaktīvo displeju - StarBoard YL6X HB 75 iegādei par 6702.00 EUR. Finansējumu piešķirot no Ļaudonas pagasta pārvaldes pārdotajiem īpašumiem (2 gab.) un Andreja Eglīša Ļaudonas pamatskolas budžeta (1 gab.).

Noklausījusies sniegto informāciju, pamatojoties uz likuma “Pašvaldību likums” 4.panta 4.punktu un Ļaudonas pagasta pārvaldes nolikuma 15.7.punktu un 19.11.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu EUR 4 468,00 apmērā Andreja Eglīša Ļaudonas pamatskolai interaktīvo displeju (StarBoard YL6X HB 75) iegādei. Finansējumu paredzot no 2024.gada Madonas novada pašvaldības budžeta nesadalītajiem līdzekļiem, kas daļēji EUR 3440.00 ņemti no Ļaudonas pagasta pārvaldes 2023. gada atlikuma un atlikusī summa no Ļaudonas pagasta pārvaldes 2024.gada pārdoto īpašumu ieņēmumiem.

**5. Par XIII Latvijas skolu jaunatnes dziesmu un deju svētku Madonas novada darba grupas apstiprināšanu**

*ZIŅO: Solvita Seržāne*

*SAGATAVOTĀJS: Solvita Seržāne, Alda Eglīte*

*DEBATĒS PIEDALĀS:Sandra Maksimova, Liene Ankrava, Solvita Seržāne*

*Sandra Maksimova vēlas noskaidrot, kāpēc darba grupā nav neviena darbinieka no apvienību pārvaldēm. Solvita Seržāne informē, ka darba grupa izveidota aptverot visu novadu. Liene Ankrava papildina, ka katrs no izvēlētajiem darbiniekiem strādās savā sfērā, nevis pārstāvēs kādu pagastu vai iestādi.*

*Sandra Maksimova izsaka priekšlikumu papildināt darba grupas sarakstu ar darbiniekiem no Ērgļu, Lubānas un Cesvaines apvienības pārvaldēm.*

Priekšlikums Nr. 1

Priekšlikuma autors: *Sandra Maksimova*

Priekšlikums papildināt darba grupas sarakstu ar darbiniekiem no Ērgļu, Lubānas un Cesvaines apvienības pārvaldēm

Sēdes vadītājs aicina balsot par lēmuma projekta priekšlikumu.

**Pieņemts.ar 6 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Sandra Maksimova, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projekta priekšlikumu.**

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

2025. gadā no 5. līdz 13.jūlijam Rīgā notiks XIII Latvijas skolu jaunatnes dziesmu un deju svētki, kuros piedalīsies Madonas novada bērnu un jauniešu pašdarbības kolektīvi. Lai nodrošinātu sekmīgu Madonas novada skolēnu dalību XIII Latvijas Skolu jaunatnes dziesmu un deju svētkos, ir priekšlikums izveidot darba grupu.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt XIII Latvijas skolu jaunatnes dziesmu un deju svētku Madonas novada darba grupu šādā sastāvā:

1.1. Zigfrīds Gora – Darba grupas vadītājs, Madonas novada domes priekšsēdētāja vietnieks izglītības, kultūras un sociālajos jautājumos;

1.2. Valda Kļaviņa – Izglītības un jaunatne lietu komitejas priekšsēdētāja, Madonas novada pašvaldības domes deputāte, Sarkaņu pagasta tautas nama “Kalnagravas” vadītāja;

1.3. Alda Eglīte – Madonas novada XIII Skolu jaunatnes dziesmu un deju svētku

koordinatore, Madonas Bērnu un jauniešu centra direktore;

1.4. Ilze Zēmele – Madonas Bērnu un jauniešu centra direktora vietniece;

1.5. Ansis Greiziņš – Madonas Bērnu un jauniešu centra saimniecības vadītājs, interešu izglītības skolotājs;

1.6. Lienīte Ozolniece – Madonas novada bērnu deju kolektīvu virsvadītāja, Madonas

Bērnu un jauniešu centra metodiķe, interešu izglītības skolotāja;

1.7. Dace Sināte – Madonas Bērnu un jauniešu centra metodiķe, interešu izglītības skolotāja;

1.8. Solvita Seržāne – Madonas novada Centrālās administrācijas Izglītības pārvaldes vadītāja;

1.9. Liene Ankrava – Madonas novada Centrālās administrācijas Finanšu nodaļas vadītāja;

1.10. Juris Jakovļevs – Madonas novada Centrālās administrācijas autotransporta pārvaldnieks;

1.11. Egils Kazakevičs - Madonas novada Centrālās administrācijas Attīstības nodaļas vecākais sabiedrisko attiecību speciālists;

1.12. Valdis Cēpurs – Madonas un Varakļānu novada pašvaldības policijas priekšnieks;

1.13. Daiga Elga Ābola – Madonas pilsētas pirmsskolas izglītības iestādes “Saulīte” vadītāja;

1.14. Ilze Šulce – Madonas novada kultūras centra vadītāja.

**6. Par grozījumiem Madonas novada pašvaldības domes 24.01.2023. lēmumā Nr.6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Artūrs Grandāns, Arvīds Greidiņš, Iveta Peilāne, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā ir saņemti Madonas novada Praulienas pagasta pirmsskolas izglītības iestādes “Pasaciņa” vadītājas 24.10.2024. iesniegumi (reģistrēti Madonas novada pašvaldības lietvedībā 24.10.2024. ar Nr.2.1.3.1/24/3824 un Nr. 2.1.3.1/24/3825) ar lūgumu:

1) pagarināt piešķirto 1 slodzi (40 stundas nedēļā) skolotāja palīga (asistenta) amata vienībai laika periodā no 08.12.2024. līdz 29.11.2025., lai nodrošinātu bērnam invalīdam, kuram VDEĀVK noteicis īpašu kopšanas nepieciešamību, atbalstu mācīšanās procesā. Bērns apgūst pirmsskolas speciālās izglītības programmu izglītojamiem ar jauktiem attīstības traucējumiem, papildus atbalsts zēnam nepieciešams pašapkalpošanās, socializācijas un izglītības procesā pamatprasmju un iemaņu veidošanai.

2) piešķirt papildus 1 slodzi (40 stundas nedēļā) skolotāja palīga (asistenta) amata vienībai laika periodā no 01.12.2024. līdz 24.07.2026., lai nodrošinātu bērnam invalīdam, kuram VDEĀVK noteicis īpašu kopšanas nepieciešamību, atbalstu mācīšanās procesā. Bērns apgūst pirmsskolas speciālās izglītības programmu izglītojamiem ar jauktiem attīstības traucējumiem, papildus atbalsts zēnam nepieciešams pašapkaplpošanās, socializācijas un izglītības procesā pamatprasmju un iemaņu veidošanai.

Saskaņā ar Ministru kabineta 2012.gada 9.oktobra noteikumu Nr. 695 “Kārtība, kādā piešķir un finansē asistenta pakalpojumu izglītības iestādē” 3.punktu “asistenta pakalpojumu izglītības iestādē ir tiesīga sniegt persona, kurai ir darba vai personiskā pieredze personu ar invaliditāti aprūpē vai atbilstoša izglītība vai darba pieredze pedagoģijas, psiholoģijas, medicīnas, veselības vai sociālā darba jomā”. Pirmsskolas izglītības iestādē atbilstošu pakalpojumu var sniegt skolotāja palīgs, kura amata viens no pienākumiem ir sniegt atbalstu bērnam, kuram ir VDEĀVK atzinums par asistenta pakalpojumu nepieciešamību un kurš nav sasniedzis valstī noteiktās obligātās izglītības vecumu, nodrošinot bērnam izglītības iestādē asistenta atbalstu to darbību izpildei, kuras viņš nespēj veikt patstāvīgi, neapdraudot personīgo vai citu personu veselību un drošību.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas novada Praulienas pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.32), izdarīt šādus grozījumus:

1.1. Praulienas pagasta pirmsskolas izglītības iestādes “Pasaciņa” (bez pedagogu amatiem) amata vienību sarakstā saglabāt esošo 1 amata vienību “Pirmsskolas skolotāja palīgs” (asistenta) ar profesijas kodu 5312 01, amata vienību skaitu 1, mēnešalgas likmi EUR 780,00, mēnešalgas fondu EUR 780,00, amata saimi 33., amata saimes līmeni I, mēnešalgas grupu 4., laika periodā no 08.12.2024. līdz 29.11.2025. izglītojamam (dzim.2020.g.).

1.2. Praulienas pagasta pirmsskolas izglītības iestādes “Pasaciņa” (bez pedagogu amatiem) amata vienību sarakstā iekļaut 1 amata vienību “Pirmsskolas skolotāja palīgs” (asistenta) ar profesijas kodu 5312 01, amata vienību skaitu 1, mēnešalgas likmi EUR 780,00, mēnešalgas fondu EUR 780,00, amata saimi 33., amata saimes līmeni I, mēnešalgas grupu 4., laika periodā no 01.12.2024. līdz 24.07.2026. izglītojamam (dzim.2022.g.).

2. Uzdot Praulienas pagasta pirmsskolas izglītības iestādes “Pasaciņa” vadītājai, kuras vadītajā iestādē amata vienību sarakstā ir izdarītas izmaiņas ar šo lēmumu, darba tiesiskās attiecības vadītajā iestādē organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstu, ņemt vērā šajā lēmumā noteiktos grozījumus amata vienību sarakstā.

4. Uzdot Madonas novada Centrālās administrācijas Finanšu nodaļai, veicot ar darbinieku

atlīdzību saistītos aprēķinus un maksājumus, ņemt vērā šajā lēmumā noteiktos grozījumus

amata vienību sarakstos.

**7. Informatīvais - Par datortehnikas iegādi mūzikas skolai**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Solvita Seržāne*

*Solvita Seržāne informē, lai pilnveidotu mācību un skolas vadības darbu ir nepieciešams iegādāties datortehniku. Tā tiktu izmantota gan skolas vadības procesiem, gan citām nepieciešamām vajadzībām mācībās.*

Sēdi slēdz 15:01

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta